jkorsvik/nowiki_second_scrape_merged huggingface dataset:
Bjarne Lingås

Bjarne Lingås (født 7. januar 1933 i Kristiansand, død 19. november 2011) var en norsk bokser. Han ble norgesmester seks ganger i vektklassene tungvekt og lett tungvekt. Han ble nordisk mester i lett tungvekt i 1955. I 1954 deltok han på europalaget i Golden Glove-turneringen i USA, og vant sine to matcher. For denne prestasjonen ble han tildelt Morgenbladets gullmedalje. 
Under en bokselandskamp mot Sverige i 1951, arrangert på Bislett stadion, beseiret Lingås svenskenes stortalent Ingemar Johansson, som senere ble verdensmester for profesjonelle. Samme år fikk han sølvmedalje i EM, noe som fremdeles er den beste plasseringen en nordmann har tatt i et internasjonalt seniormesterskap i etterkrigstiden.Lingås representerte Norge under OL 1952 i Helsingfors. Han fikk walk-over i første runde, og ble slått ut av brasilianeren Lucio Grotone i andre runde. 
Til sammen hadde Bjarne Lingås 198 amatørkamper med 11 tap og 14 proffkamper med to tap. Etter sin aktive karriere var Bjarne Lingås trener i AIK Lund i Kristiansand.


== NM-gull ==


== Referanser ==


== Eksterne lenker ==
(en) Bjarne Lingås – Olympedia 
(en) Bjarne Lingås – Sports-Reference (OL-resultater – arkivert) 
(en) Bjarne Lingås – BoxRec
Svein-Åge Evenstad

Svein-Åge Evenstad (født 10. desember 1960) er en musiker fra Målselv. På 80- og 90-tallet bidro han aktivt i bandmiljø og folkemusikkmiljø, og er kjent for multiinstrumentell utøving og egne komposisjoner. Hovedinstrumenter er fele og gitar. Han ga i 2004 ut CD-en Facades med egne sanger.
Sussex Archaeological Society

Sussex Archaeological Society («Sussex arkeologiske samfunn», SAS), grunnlagt i 1846, er Storbritannias største regionale arkeologiske forening. Hovedkvarteret er i Lewes, East Sussex. Administrerende direktør er arkeologen John Manley.
Ved siden av å overvåke oppgravinger i Sussex, utgir foreningen Sussex Archaeological Collections (utgitt stort sett årlig siden 1848) og en årsrapport. Foreningen administrerer monumentet Long Man of Wilmington og seks andre historiske eiendommer:

Det romerske palass i Fishbourne
Lewes Castle
Anne of Cleves House, Lewes
Michelham Priory
Marlipins museum, Shoreham
The Priest House, Lewes


== Eksterne lenker ==
(en) Offisielt nettsted
Reeperbahn

Reeperbahn, også kalt «der Kiez» (norsk: «strøket»), er en 930 meter lang gate som strekker seg fra Nobistor til Millerntor i Hamburgs forlystelses- og bordellkvarter St. Pauli. Prostitusjon er lovlig og regulert i Tyskland.
Gaten er kjent for sine mange barer, nattklubber og diskoteker, Panoktikum, St.Pauli-teateret, Schmidt-teateret og operettehuset. Beatles-Platz, Beatles-plassen, ligger i enden av gata - og er oppkalt etter popgruppa The Beatles som startet sin karriere i Hamburg og St. Pauli.
Om sommeren er det mye uteliv på Hans Albers Platz.
Parallelt med Reeperbahn ligger Herbertstraße, en bordellgate hvor mindreårige og kvinnelige besøkende ikke har adgang. Det er også mange sidegater med vertshus.
Reeperbahn var stedet hvor sjømennene festet da de kom i land i Hamburg. 
Den fikk navnet sitt fra repslagerne som måtte bruke en lang bane til fremstilling av skipstau, på norsk en reperbane. Egentlig var Hamburger Reperbahn ikke den egentlige reperbanen, men parallellgaten Simon-von-Utrecht-Straße.


== Eksterne lenker ==
(en) Reeperbahn – kategori av bilder, video eller lyd på Commons 
(en) Reeperbahn – galleri av bilder, video eller lyd på Commons 
Reeperbahns historie (tysk) Arkivert 23. juni 2008 hos Wayback Machine.
Bilder av Reeperbahn (tysk)
Reeperbahn Website (svensk)
John Manley

John Manley (født 1950) er en britisk arkeolog og forfatter. Boka hans, A.D. 43, som blei utgitt av Tempus i 2002, er den første som tar arkeologiske beviser for at den romerske erobringen av Britannia fant sted via alternative ruter seriøst (dette i motsetning til den vanlige ideen at romerne landet først i Richborough i Kent).
Manleys alma mater er University of Manchester, og han har drevet med utgravninger over hele Europa. Han var tidligere "County Archaeologist" (fylkesarkeolog) i Clwyd og inntil pensjonsalder øverste sjef for Sussex Archaeological Society.


== Referanser ==


== Eksterne lenker ==
Offisielt nettsted 
John Manley på Facebook 
John Manley på Instagram
Lewes

Lewes (uttalt /ˈluːᵻs/) er en by i distriktet Lewes i East Sussex i Sørøst-England. Den er East Sussexs administrasjonsby.
Lewes ligger i South Downs og elva Ouse renner gjennom der. Den ligger rundt ti engelske mil fra byen Brighton and Hove. Østafor den befinner en stor kalkklippe seg. Denne kan sees langt bortefra. Bydelen som ligger der er kjent som Cliffe. Sørenden av byen kalles Southover.
Ved folketellingen for 2001 var det en befolkning på 15 988 innbyggere, noe som hadde økt noe i 2011 med 17 297 innbyggere.Greenwichmeridianen går gjennom Lewes' vestlige del.


== Etymologi ==
En teori har fremmet at navnet Lewes kommer fra flertallsformen av angelsaksiske Hlaew, hvilket betyr «ås, høyde». Det vil da henvise til åsene ved South Downs eller kanskje en nå uidentifisert gravhaug i området. A Dictionary of British Place Names (Ordbok for britiske stedsnavn) slår derimot fast at det er avledet fra det sjeldne angelsaksiske ordet lǣw, «sår, innsnitt, sår, flenge», her ment i dens topografiske betydning «kløft».


== Referanser ==


== Eksterne lenker ==
Offisielt nettsted 
(en) Lewes – kategori av bilder, video eller lyd på Commons 
(en) Lewes – galleri av bilder, video eller lyd på Commons 
Lewes
Lewes District Council
Lars Øvrebø

Lars Øvrebø (født 15. juli 1984) er en tidligere norsk fotballspiller som har spilt for Vålerenga, Moss FK og Drøbak Frogn
Øvrebø er i nyere tid mest kjent for sitt spektakulære selvmål mot Hamarkameratene i 2009. Klippet ble lagt ut på nettstedet YouTube, og over 150 000 så filmen på to dager. Dermed var den en av de mest sette klippene på YouTube på disse dagene.


== Referanser ==


== Eksterne lenker ==
Selvmålet på YouTube
Long Man of Wilmington

Long Man of Wilmington befinner seg i East Sussex på Windover Hills steile helling 9,6 km nordvest for Eastbourne og er en av to lifigurer med menneskemotiv i England. Den andre figuren med menneskemotiv er Cerne Abbas Giant i Cerne Abbas, nord for Dorchester. Long Man of Wilmington er 69 meter lang, og laga slik at proporsjonene er riktige når den sees nedenfra.
Lewes Castle

Lewes Castle (tidligere Bray Castle) er en borgruin i Lewes, East Sussex, England og er bygd på byens høyeste punkt. Dette er en kunstig laga topp, opprinnelig bygd av kalkblokker.
Opprinnelig var dette et tømmerfort, som seinere ble bygd om til stein. Det er en uvanlig motte and baileykonstruksjon fordi det har to topper.


== Eksterne lenker ==
Slideshow på youtube
MacMasters dvergciklide

MacMasters dvergciklide er en liten ciklide fra Sør-Amerika. 
Det er en fredelig art, men blir territoriell under lek.
Den foretrekker bløtt vann med en temperatur på 24-28 grader, og en pH på mellom 5,5 og 6,8.
Den er kjøttetende. Den kan ta tørrfôr, men foretrekker levende eller frosne mygglarver, Artemia og lignende.
Hannene blir opptil 7,5 cm lange, hunnene noe mindre.
Hannene har en avrundet halefinne med røde kanter.


== Referanser ==


== Eksterne lenker ==
(en) MacMasters dvergciklide – oversikt og omtale av artene i WORMS-databasen 
(en) MacMasters dvergciklide i Encyclopedia of Life 
(en) MacMasters dvergciklide i Global Biodiversity Information Facility 
(en) MacMasters dvergciklide hos FishBase 
(en) MacMasters dvergciklide hos ITIS 
(en) Kategori:Apistogramma macmasteri – bilder, video eller lyd på Wikimedia Commons
Anne of Cleves House

Anne of Cleves House er et Wealden hall-hus i Southover High Street i Lewes i East Sussex fra det 16. århundre.  Det var en del av boet som Anna av Kleve fikk etter skilsmissa fra Henry VIII i 1541.
Det eies og administreres av Sussex Archaeological Society.
Michelham Priory

Michelham Priory er et tidligere augustinerkloster ved Upper Dicker i East Sussex i England. Det eies og administreres av Sussex Archaeological Society.


== Kilder ==
Michelham Priory Guide Book, Sussex Archaeological Society, 1995
Sub Pop

Sub Pop er et amerikansk plateselskap startet av Bruce Pavitt i Olympia, Washington i 1979. Plateselskapet er kanskje best kjent for sin rolle under grungebevegelsen. Blant grungeband som først fikk kontrakt hos selskapet, var Nirvana, Soundgarden og Mudhoney.


== Band som har jobbet sammen med Sub Pop ==


== Eksterne lenker ==
(en) Offisielt nettsted 
(en) Sub Pop – kategori av bilder, video eller lyd på Commons 
(en) Sub Pop på SoundCloud 
(en) Sub Pop på AllMusic 
Sub Pop på Twitter 
Sub Pop på Facebook 
Sub Pop på Instagram 
Sub Pop på YouTube 
Sub Pop på Tumblr
Gul dvergciklide

Gul dvergciklide er en ciklide fra Sør-Amerika som blir opptil 9 cm lang.
Den er relativt fredelig og kan holdes i et vanlig selskapsakvarium. 
Den foretrekker en temperatur på 16-25 grader og en pH på mellom 6 og 7,5.
Den er populær som akvariefisk. Voksne hanner har en karakteristisk blåfarge. Hunnene er mindre og er gulaktige med gråsvarte mønstre.
Man bør ha flere hunner for hver hann.
Den leker i huler, og legger vanligvis mellom 50 og 70 egg, noen ganger opptil 200 stykker.
Hvis det er andre fisker i akvariet som kan true yngelen, reagerer foreldrene med et skarpt vakthold.


== Eksterne lenker ==
(en) gul dvergciklide – oversikt og omtale av artene i WORMS-databasen 
(en) gul dvergciklide i Encyclopedia of Life 
(en) gul dvergciklide i Global Biodiversity Information Facility 
(en) gul dvergciklide hos FishBase 
(en) gul dvergciklide hos ITIS 
(en) Kategori:Apistogramma borellii – bilder, video eller lyd på Wikimedia Commons 
Apistogramma borellii – detaljert informasjon på Wikispecies
Møringsbåt

Møringsbåt betegner en robåttype på Sunnmøre som avløste snedbetningen på begynnelsen av 1900-tallet. Møringsbåter ble bygd både små og store, og de store hadde (oftest?) gaffelrigg i stedet for det eldre asymmetriske sunnmørs-råseilet.  De hadde også brede vaterbord.
I hvert fall på mindre Møringsbåter kunne man se den umiskjennelige sunnmørske båtformen, med bred og høy framskut, og ganske slank og skarp bakskut, ikke ulikt det snedbetningene hadde.
I dag bygges det tre-robåter på Møre som nok er spisse i begge ender, men hvor formen på båten ellers har endret seg såpass mye de siste 60-70 år at man knapt kan kalle dem Sunnmørs- eller Møringsbåt.
Fausa kraftverk

Fausa kraftverk er et vannkraftverk ved Storfjorden ca. 8 km fra Stranda i Stranda kommune i Møre og Romsdal. 
Det består av 

Fausa I kraftverk
Fausa II kraftverk.
Carlingford Lough

Carlingford Lough (irsk Loch Cairlinn, eldre form Loch Cathair Linn «Byen ved dammen») er en fjord i Irland. Den danner del av den internasjonale grensen mellom Irland i sør og Nord-Irland tilhørende Storbritannia i nord.
Elven Newry renner ut i bunnen av fjorden. Den forbinder også fjorden via Newry-kanalen til byen Newry. (Kanalen går videre mot elven Bann og Lough Neagh.
På nordsiden, i grevskapet Down ligger kystbyene  Warrenpoint og Rostrevor og fjellene Mourne Mountains. På sørsiden, på halvøya Cooley i Louth, finner vi byene Omeath, Carlingford og Greenore.
3. november 1916 kolliderte to dampskip, SS Connemara og SS Retriever. Begge skipene sank, og 94 menneskeliv gikk tapt.
På nordsiden av fjorden er det leire og saltvannsmyrer, og det er overvintringsområde for ringgås, Branta bernicla hrota. Ved munningen av fjorden er det flere mindre skjær og klippeholmer som er hekkeområde for terner.
Carlingford Lough er et populært sted for fiske og båtliv.
Tranby (Lier)

Tranby er et tettsted i Lier kommune i Viken. Tettstedet har 5 296 innbyggere per 1. januar 2022, og ligger omtrent 25 minutters kjøring sydvest for Oslo, og ca. 10 minutters kjøring nord for Drammen.


== Stedet ==
Tettstedet består i hovedsak av tre boligfelt som ligger i en halvsirkel rundt et lite skogsområde (Ringveien). Fra Tranby har man utsikt ut over hele Lierdalen og Drammen.
Tranby har i generasjoner hatt et bra sportsmiljø, da Tranbyhallen er ofte brukt til turn, håndball, fotball og andre aktiviteter. Tranbyhallen tilhører Tranby skole, som er ungdomsskolen for både Tranby, Nordal, Lierskogen, Hallingstad og Henummarkka. Damtjern er et populært badested ikke langt fra Tranby. Damtjern er på Lierskogen, ved Liertoppen. Liertoppen er et kjøpesenter på Tranby.
Den gamle kongeveien til Oslo går gjennom Tranby, og ved det tidligere marmorverket er det oppført en obelisk til ære for Fredrik V. Denne veien går også gjennom et naturvernområde med mange sjeldne orkidéer.


== Næringsliv ==
Flere bedrifter har etablert seg på Tranby, med Aker Solutions ASA (tidligere Aker Kværner og Kværner Eureka) som den største. I nærheten av Tranby (ved E 18) ligger Liertoppen kjøpesenter. Rett vest for dette har byggevareutsalget Bauhaus etablert seg.


== Kjente personer fra Tranby ==
Thorbjørn Jagland
Nordigarden (flyttet til Sande i Vestfold 2016)
Martin Arvid Kolberg
Mads Hansen
Karstein Volle


== Referanser ==
Jason Everman

Jason Everman (født 16. oktober 1967 in Kodiak, Alaska) er en amerikansk gitarist som har spilt med Nirvana og Soundgarden.


== Bakgrunn ==
Everman ble med i Nirvana i februar 1989 som andregitarist. Han er kreditert som andregitarist på bandets debutalbum, Bleach, men spilte faktisk ikke på noen av sporene. Kurt Cobain sa senere at krediteringen var en takk for at Everman hadde betalt de 606 dollar innspillingen av albumet kostet. Summen ble aldri tilbakebetalt. Everman turnerte med Nirvana under Bleach-promoteringen.


== Fra Nirvana til Soundgarden ==
Everman forlot Nirvana i juli 1989 og ble med i Soundgarden som Hiro Yamamotos etterfølger på bass. I april 1990 spilte han på bandets versjon av The Beatles-sangen «Come Together», som senere ble gitt ut på en EP kalt Loudest Love. Everman dukket opp i Soundgardens hjemmevideo Louder Than Live og forlot bandet sent i 1990.


== Andre prosjekt ==
Everman spilte også gitar i Mind Funk. I september 1994 forlot han Mind Funk og vervet seg til hæren. Han har siden vært både i Afghanistan og Irak.
En Nirvana-innspilling med Everman på gitar i to låter er tilgjengelig. En Kiss-cover kalt «Do You Love Me?» er blitt utgitt på et hyllestplate, mens «Dive» ble utgitt på samlealbumet With The Lights Out i 2004. Begge sporene ble spilt inn på Evergreen State Colleges 24-spors studio i juni 1989.


== Eksterne lenker ==
(en) Jason Everman på Internet Movie Database 
(en) Jason Everman hos The Movie Database 
(en) Jason Everman på Discogs 
(en) Jason Everman på MusicBrainz 
(en) Jason Everman på AllMusic 
Informasjon om Jason Everman
Stranda energi

Stranda energi AS  er en kraftprodusent i Stranda kommune i Møre og Romsdal. Kraftverket er heleid av kommunen. 
Selskapet ble grunnlagt i 1916 som Stranda kommunale Elverk. Navnet ble endret til Stranda energiverk i 1993 og det ble opprettet som eget aksjeselskap i 1998.
Selskapet har i dag produksjon i Fausa. Selskapet startet i 2005 bygging av Furset kraftverk med forventet midlere årsproduksjon på 7 GWh.
Midlere årsproduksjon er 38 GWh.


== Kilder ==
Stranda Energi as
Apistogramma

Apistogramma er en slekt dvergciklider fra Sør-Amerika.
De finnes i tropiske områder i Amazonasvassdraget og Venezuela. 
Apistogramma betyr bokstavelig talt ujevn sidelinje, en referanse til et fellestrekk hos artene i denne gruppen.
Hos de fleste artene er det stor forskjell på kjønnene. Hannene er betydelig større og mer fargerike enn hunnene.


== Lek ==
Yngelpleien er høyt utviklet, som hos de fleste ciklider. Alle Apistogramma-artene leker i huler,  vanligvis under steiner eller i hull i sunkne trær. 
Noen arter danner polygame haremer, mens andre danner monogame par. 
I de fleste tilfeller er hunnen sterkt involvert i yngelpleie mens hannen forsvarer territoriet mot sultne inntrengere.


== Føde ==
Alle Apistogramma-artene er mikropredatorer. De lever stort sett av insektlarver, yngel fra andre fisk, og virvelløse dyr.


== Akvaristikk ==
Dette er populære akvariefisk, spesielt i selskapsakvarier eller beplantede akvarier. De foretrekker bløtt, surt vann. Mange arter er svært følsomme ovenfor endringer i vannverdier.
De holdes best i artsakvarier med godt dekke over (i form av planter og rekved). 
Selv om de er populære, anbefales ikke disse artene for nybegynnere.


== Galleri ==

		
		
		


== Eksterne lenker ==
(en) Apistogramma – oversikt og omtale av artene i WORMS-databasen 
(en) Apistogramma i Encyclopedia of Life 
(en) Apistogramma i Global Biodiversity Information Facility 
(en) Apistogramma hos ITIS 
(en) Apistogramma hos NCBI 
(en) Kategori:Apistogramma – bilder, video eller lyd på Wikimedia Commons 
Apistogramma – detaljert informasjon på Wikispecies
Leonardo Piepoli

Leonardo Piepoli (født 29. september 1971) er en italiensk  landeveissyklist. Han har vunnet det baskiske endagsrittet Subida a Urkiola fire ganger, noe som er rekord. Han er en dyktig klatrer, noe han beviste under Giro d'Italia 2006 der han vant to etapper. 14. juni 2007 kom det alvorlige anklager mot han om at han brukte doping under Giro d' Italia der han blant annet vant klatretrøya, to etapper og var den viktigste hjelperytteren til Simoni. Piepoli skal ha brukt astmamedisin som kan ha gjort at han fikk unormale høye verdier.
Under Tour de France 2008 vant han den 10. etappen opp til Hautacam. To dager senere ble hans lagkamerat Riccardo Riccò tatt for doping, og hele laget trakk seg fra Touren. Piepoli skal ha innrømmet å ha gjort det samme som Riccò, og de ble begge sparket fra laget. Piepoli har senere benektet å ha dopet seg. Han ble i januar 2009 utestengt i to år.


== Referanser ==


== Eksterne lenker ==
(en) Leonardo Piepoli – kategori av bilder, video eller lyd på Commons 
(en) Leonardo Piepoli – ProCyclingStats 
(en) Leonardo Piepoli – Cycling Archives 
(en) Leonardo Piepoli – Cycling Quotient 
(en) Leonardo Piepoli – CycleBase
Blå ciklide

Blå ciklide eller blå acara er en ciklide fra Sør-Amerika.
Den blir opptil 20 cm lang.
Den danner monogame par, der hunnen passer yngelen mens hannen vokter territoriet.
Det kan være vanskelig å se forskjell på kjønnene, men hannen har vanligvis spissere rygg- og gattfinne.
Den foretrekker en temperatur på 22-30 grader, helst mellom 26 og 28. Den foretrekker en pH på mellom 6,5 og 7, men kan tåle opptil 8.


== Eksterne lenker ==
(en) blå ciklide – oversikt og omtale av artene i WORMS-databasen 
(en) blå ciklide i Encyclopedia of Life 
(en) blå ciklide i Global Biodiversity Information Facility 
(en) blå ciklide hos FishBase 
(en) blå ciklide hos ITIS 
(en) blå ciklide hos NCBI 
(en) Kategori:Aequidens pulcher – bilder, video eller lyd på Wikimedia Commons 
Andinoacara pulcher – detaljert informasjon på Wikispecies (en) Blå ciklide - FishBase

Journal of Zoological Systematics and Evolutionary Research. Volume 47 Issue 3, Pages 234 – 247. Phylogeny of the Neotropical cichlid fish tribe Cichlasomatini (Teleostei: Cichlidae) based on morphological and molecular data, with the description of a new genus
Sommerfuglciklide

Sommerfuglciklide er en art av ferskvannsfisk som er endemisk til Orinoco, Venezuela og Colombia i Sør-Amerika. 
Arten har vært studert i undersøkelser om fiskeadferd, og er en populær akvariefisk. 
Den ville varianten av arten har en gulgrønn bakgrunnsfarge og blå prikker som strekker seg ut på rygg-, hale- og gattfinnene. De har også syv svake avbrutte mørke loddrette striper på flankene og en loddrett stripe gjennom øyet. Det finnes også flere ulike oppdrettvarianter av sommerfuglciklider som er populære blant akvarister. Blant annet har man den populære "Electric Blue"-varianten som har en neonblå kropp.  
Hunnene er mindre enn hannene, og har en mer rosa-aktig farge på fremre del av kroppen.
Hanner blir maksimalt 7 cm lange.


== Eksterne lenker ==
(en) sommerfuglciklide – oversikt og omtale av artene i WORMS-databasen 
(en) sommerfuglciklide i Encyclopedia of Life 
(en) sommerfuglciklide i Global Biodiversity Information Facility 
(en) sommerfuglciklide hos FishBase 
(en) sommerfuglciklide hos ITIS 
(en) sommerfuglciklide hos NCBI 
(en) Kategori:Mikrogeophagus ramirezi – bilder, video eller lyd på Wikimedia Commons 
(en) Mikrogeophagus ramirezi – galleri av bilder, video eller lyd på Wikimedia Commons 
Mikrogeophagus ramirezi – detaljert informasjon på Wikispecies
Newry (elv)

Newryelven og Clanrye to betegnelser som begge brukes om en elv i Nord-Irland. Elven renner gjennom byen Newry og ut i Carlingford Lough nær Warrenpoint. På noen kart kalles delen nedstrøms fra byen 'Newry River' mens strekningen fra utspringet i Mournefjellene til byen kalles 'Clanrye'. Det finnes imidlertid også andre kilder som ikke gjør dette skillet.
Rådhuset i Newry er bygget på en brokonstruksjon over elven.
Lokalt kalles også elven 'The County River' («grevskapselven») fordi det utgjør store deler av grensen mellom grevskapene Down og Armagh (grevskap).
Ifølge tradisjonen skal St. Patrick på en av sine reiser i Irland ha slått leir ved elven. Her plantet han et barlindtre som skulle symbolisere Irlands voksende kristne tro. Et klostersamfunn ble opprettet ved elven, og fra 1144 et Cistercienser-kloster.
Fylkesvei 650 (Rogaland)

Fylkesvei 650 i Rogaland gikk mellom Vikaneset og Randa på Randøy i Hjelmeland. Veien var 8,8 km lang. Sammen med fylkesvei 651 dannet den ringvei på Randøy.
2019 ble veien del av fylkesvei 4680.


== Kommuner og knutepunkter ==

 Hjelmeland
Fv631Fylkesvei 631 Vikaneset
 Randøy bru (275 m)
Fv651Fylkesvei 651 fra Randøy bru til Randa (7,9 km)
Arm fra Sandanger til Sandanger kai (0,7 km)
Fv652Fylkesvei 652 fra Gjerde til Hovdaåsen (1,1 km)
Fv651Fylkesvei 651 Randa
Endepunkt Randa


== Referanser ==


== Eksterne lenker ==
Vegvesenets vegkart
Sebraciklide

Sebraciklide er en art ciklider fra Mellom-Amerika. De er populære akvariefisk og har også vært gjenstand for flere studier av fiskeadferd.
Viltformen av arten har 8-9 svarte loddrette striper på en blågrå kropp, og en mørk flekk på gjellelokkene. Unge eksemplarer er monomorfe til de blir kjønnsmodne.
Hunnen har sterkere farger enn hannen. De er også mindre. Hannen har spissere rygg-, gatt-, og halefinne. 
Eldre hanner får også større panner. 
De kan bli opp til 10 cm lange.
Selektiv avl har resultert i en lysere variant av fiskene.
De livnærer seg på krepsdyr, små fisk, insekter, forskjellige makk, samt planter og alger. 


== Eksterne lenker ==
(en) sebraciklide – oversikt og omtale av artene i WORMS-databasen 
(en) sebraciklide i Encyclopedia of Life 
(en) sebraciklide i Global Biodiversity Information Facility 
(en) sebraciklide hos FishBase 
(en) sebraciklide hos ITIS 
(en) sebraciklide hos NCBI 
(en) Kategori:Amatitlania nigrofasciatus – bilder, video eller lyd på Wikimedia Commons 
Amatitlania nigrofasciata – detaljert informasjon på Wikispecies
Øst-Veme

Øst-Veme, Øst Veme, Østre Veme eller Østveme er ei grend og en tidligere holdeplass langs Bergensbanen (nedlagt 1970) som ligger i Ytre Soknedalen. Øst-Veme omfatter området på begge sider fylkesvei 175 mellom Bergensbanen og Doktormarka, til grensa mot Vestre Ådal, inkludert Heggelia, og til vestbredden av Hegga, som er skilleelv mot Heggen. Veistrekningen fikk i 1978 navnet Vemeveien og begynner like ved Veme kirke. Tilkomst til Vemeveien finnes fra riksvei 7 ved Veme og Heggen, eller via Heradsbygdveien.


== Veme-gårdene ==
Gården Veme er for lengst delt opptil flere ganger. Først trolig i Østre Veme og Vestre Veme. Så ble Vestre Veme del i Øvre Veme og Nedre Veme. Det er grunn til å tro at også Borgerud og Fonkalsrud, kanskje også Jonsrud, opprinnelig er utskilt fra Veme, som kanskje selv er skilt ut fra urgården Ve i Heradsbygda. Det er usikkert hvor gammel den opprinnelig er, men trolig er den svært gammel. Den er imidlertid ikke omtalt i gamle diplomer, men dukker først opp i skriftlige kilder på 1500-tallet.


== Se også ==
Veme
Veme kirke
Fylkesvei 4676

Fylkesvei 4676 går mellom Hetland og Nessa i Hjelmeland. 
Strekningen ble fastlagt 2019, og består av den tidligere fylkesvei 640, med den tidligere fylkesvei 641 som arm.


== Kommuner og knutepunkter ==

 HjelmelandNessavegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4676
(no) Statens vegvesen – trafikkmeldinger